Задачы-дэманстрацыі другога ўзроўню з выбарам правільнага адказу (выбар аднаго з прапанаваных адказаў) могуць быць выкарыстаны для правядзення матэматычнай дыктоўкі або вуснага абмеркавання з мэтай праверкі ўзроўню ўсвядомленасці ўведзенага тэарэтычнага матэрыялу. Задача-дэманстрацыя ўтрымлівае варыянты сцвярджэнняў магчымых узаемных размяшчэнняў аб’ектаў, у аснову якіх пакладзены вызначэнні. Пры націсканні адпаведнага сцвярджэння на экране з’яўляецца акно, якое пацвяр­джае правільнасць выбару. Магчымасць праверкі дазваляе настаўніку вызначыць узровень падрыхтаванасці класа да далейшага ўспрымання матэрыялу. Таксама пры выбары правільнага адказу навучэнец атрымлівае магчымасць убачыць знакавае рашэнне дадзенай тэарэтычнай задачы, што дазваляе адпрацаваць навык запісу рашэнняў геаметрычных задач з выкарыстаннем матэматычных аператараў.